***III. ПРОЦЕДУРИ ЗА КАРИЕРЕН РАЗВОЈ НА СТУДЕНТИ И АЛУМНИ***

**III.1 Процедура за обуки**

1. ЦК во соработка со наставниот кадар од Факултетот и надворешни соработници предвидува организирање обуки со цел личен и професионален развој на студентите.
2. Обуките се организираат со претходно одобрение од Деканот/Деканатот, а во соработка со наставниот кадар од Факултетот, центрите на Факултетот и/или надворешни соработници.
3. Обуката треба да биде детално образложена (со датум, време и место на одржување). Деталното образложение за обуката се доставува до Деканот за одобрение.
4. За потребите на реализирање на обуките, во зависност од природата на обуката ЦК спроведува селекција на кандидати и дава поддршка за успешна реализацијата на обуките;
5. По секоја реализирана обука поднесува кус извештај до Деканот/Деканатот, а еднаш годишно поднесува преглед-извештај за сите обуки реализирани преку ЦК во текот на годината;

**III.2 Процедура за Алумни**

 ЦК води евиденција за дипломираните студенти на Факултетот, а податоци генерира преку веб страната на Факултетот во делот Алумни, каде дипломираните студенти можат да се регистрираат.

 ЦК е одговорен за координирање на активностите поврзани со Алумни (како на пример организирање на годишна средба на алумни, поддршка при основање на Алумни асоцијација на Факултетот, која е предвидено да се формира согласно намерата на Факултетот за добивање меѓународна акредитација), кореспонденција со алумни и сл.)

**III.3 Процедура за реализирање вон-наставни активности за личен и професионален развој на студентите**

При координирање на вон-наставните активности на студентите во насока на обезбедување можности за нивен активен ангажман како волонтери, студенти-тутори, соработници во ЦК и сл. преку кој ангажман би се стекнале со дополнителни вештини кои би претставувале додадена вредност на нивниот личен и професионален профил, ЦК тесно соработува со Деканот/Деканатот/Продеканот за настава и со наставниот и соработничкиот кадар.

 ЦК дава објава за регрутирање на волонтери (студенти-тутори и сл.) по претходно одобрение од Деканот/Деканатот.

 ЦК врши селекција на кандидатите за волонтери, согласно стандардна процедура утврдена од ЦК.

 ЦК ги известува избраните кандидати, организира состаноци со нив, ги координира нивните активности, врши евалуација и дава оценка за нивниот ангажман, за што потоа, на барање на студентот посредува при издавање благодарница и препорака за успешно реализираните активности.

 ЦК води евиденција за ангажираните студенти-волонтери и еднаш годишно доставува извештај до Деканот/Деканатот за регрутирани кандидати и реализирани вон-наставни активности за личен и професионален развој на студентите.